คิดค้นวิธีชะลอความแก่ในเซลล์ของมนุษย์
คนเราเมื่ออายุมากขึ้นก็มักจะถูกมองว่าความสามารถในการทำงานของร่างกายลดลงและยังอาจเผชิญกับโรคเรื้อรังทั่วไป เช่น โรคมะเร็ง โรคเบาหวาน และภาวะสมองเสื่อม ถ้าเป็นไปได้หลายคนก็คงอยากจะย้อนวัยกลับไปมีความกระฉับกระเฉง มีพลังในการทำกิจกรรมและห่างไกลจากความแก่ชรา,การแก่ชราลงนั้นแม้จะเป็นเรื่องธรรมชาติที่ทุกคนต้องพบเจอ เนื่องจากเมื่อตัวเลขอายุเพิ่มมากขึ้นเรื่อยๆ เซลล์ในร่างกายก็จะเริ่มหยุดทำงานและไม่สร้างเซลล์ใหม่เพื่อทดแทน เซลล์ที่เสื่อมสภาพเหล่านี้เรียกว่า เซลล์แก่ (senescent cells) แต่ล่าสุด นักวิทยาศาสตร์จากมหาวิทยาลัยเอ็กเซเตอร์ในอังกฤษ ได้เปิดประตูแห่งความหวังอันชุ่มชื่นใจสำหรับคนที่ไม่อยากแก่ หลังจากศึกษาเกี่ยวกับเซลล์ของมนุษย์ในห้องปฏิบัติการ พวกเขาเผยว่า สามารถหาวิธีลดจำนวนเซลล์แก่ในวัยชราไปได้ถึง 50% โดยใช้สารประกอบพิเศษชื่อ AP39, AP123 และ RT01 สารเหล่านี้ถูกใช้คัดสรรปริมาณก๊าซไฮโดรเจน ซัลไฟด์ไปยังไมโตคอนเดรีย (mitochondria) ซึ่งเป็นแหล่งสร้างพลังงานของเซลล์ จะช่วยสร้างพลังงานให้กับเซลล์แก่ที่จำเป็นให้อยู่รอดได้และนำไปสู่การลดความแก่ชรา,นักวิทยาศาสตร์เผยว่า การพัฒนาสารประกอบดังกล่าวจะช่วยเปิดทางสำหรับแนวทางการรักษาใหม่ๆในอนาคต รวมทั้งอาจเป็นขั้นตอนแรกของการคิดค้นยาต่อต้านริ้วรอย ชะลอวัยและฟื้นฟูสุขภาพ.
การแก่ชราลงนั้นแม้จะเป็นเรื่องธรรมชาติที่ทุกคนต้องพบเจอ เนื่องจากเมื่อตัวเลขอายุเพิ่มมากขึ้นเรื่อยๆ เซลล์ในร่างกายก็จะเริ่มหยุดทำงานและไม่สร้างเซลล์ใหม่เพื่อทดแทน เซลล์ที่เสื่อมสภาพเหล่านี้
เซลล์แก่,senescent cells,เซลล์มนุษย์,ชะลอความแก่,ทันโลก,การศึกษา